Z A P I S N I K
39. sjednice Vijeća Mjesnog odbora Zeleni brijeg, 12. lipnja 2024.
u prostorijama, Miroševečki brijeg 45,
s početkom u 18:30 sati

NAZOČNI ČLANOVI VIJEĆA: Branimir Burić, Jasna Hanić, Sanda Keller, Kristijan Saletović.
ODSUTNI ČLANOVI VIJEĆA: Marko Kračun

Predsjedava: Jasna Hanić, predsjednica
Zapisnik vodi: Sanda Keller, potpredsjednica

Predsjednica utvrđuje nazočnost 4 od 5 članova Vijeća.

Vijeće prihvaća tekst Zapisnika 38. sjednice Vijeća, održane 08. svibnja, 2024., predsjednica  otvara 39. sjednicu.



Vijeće predlaže


D N E V N I    R E D:

1. Prijedlog zaključka o zakupu poslovnog prostora za potrebe rada Mjesnog odbora Zeleni brijeg
1. Prijedlog zaključka o prijedlogu za postavljanje uspornika prometa u ulici Orehovečki brijeg
1. Pitanja, prijedlozi i obavijesti
                                                                                                        


Ad 1) Prijedlog zaključka o zakupu poslovnog prostora za potrebe rada Mjesnog odbora Zeleni brijeg
Vijeće jednoglasno donosi

ZAKLJUČAK
o zakupu poslovnog prostora za potrebe rada 
 Mjesnog odbora Zeleni brijeg

1. Predlaže se produženje Ugovora o zakupu poslovnog prostora, između Grada Zagreba i Đurđe Kršić iz Zagreba, Bačun 2, pod dosadašnjim uvjetima, a za potrebe rada Mjesnog odbora Zeleni brijeg od 30. lipnja do 31. prosinca 2024. godine.

2. Navedeni prostor se nalazi u Zagrebu, Miroševečki brijeg 45, ukupne površine 71 m².

3. Ovaj se zaključak dostavlja Vijeću Gradske četvrti Gornja Dubrava na daljnje postupanje. 



Ad 2) Prijedlog zaključka o prijedlogu za postavljanje uspornika prometa u ulici Orehovečki brijeg

Vijeće jednoglasno donosi

ZAKLJUČAK
o prijedlogu za postavljanje uspornika prometa u ulici Orehovečki brijeg

1. Temeljem učestalih upita građana, Vijeće predlaže postavljanje uspornika prometa u ulici Orehovečki brijeg.

1. Ovaj zaključak dostavlja se Vijeću Gradske četvrti Gornja Dubrava na daljnje postupanje.



Ad 4) Pitanja, prijedlozi i obavijesti
Priprema i razrada aktivnosti povodom Dana Mjesnog odbora Zeleni brijeg
Članovi vijeća slažu se u tome da se aktivnosti u vezi Dana Mjesnog odbora podijele u nekoliko tematskih grupacija koje će se ciljano ponuditi različitim dobnim skupinama stanovnika Zelenog brijega kao npr.
    a) Informativne aktivnosti: 
      zdravstvene - Organizirati ćemo javno besplatno predavanje na temu Poboljšanja kvalitete života u slučaju šećerne bolesti i bolesti krvožilnog sustava koje će izvesti stručnjakinja za prevenciju zdravlja Zavoda za javno zdravstvo ,Andrija Štampar'  - primarno za starije i umirovljenike

      kulturno-povijesne - sakupiti ćemo fotografije nastanka prvog naselja Miroševečina na prostorima današnjeg Mjesnog odbora od prvih kuća u podnožju  do vikendica, voćnjaka i vinograda koji su povijesno bili na ovim prostorima prije njegove urbanizacije kasnih 80tih i 90tih godina  prošlog stoljeća, nastojeći sakupiti svojevrsni vizualni pregled izvornih parcela i šuma, postepeni rast gradilišta i doseljava    prvih stalnih stanovnika te intenzivniju urbanizaciju posljednjih desetak godina 21 stoljeća - kroz postavljanje izložbe fotografija u prostoru Mjesnog odbora, Miroševečki brijeg 45 koja će ostati postavljena barem 6 mjeseci ili do kraja saziva ovog Vijeća MO.

     b) rekreativne aktivnosti:
    - turnir u stolnom tenisu - pozvati ćemo mlade srednjoškolce našeg Mjesnog odbora da se rekreiraju na zajedničkom prostoru  
    - košarka, nogomet, badminton, šah, boćanje... - rekreiranje djece, mladih i odraslih na zajedničkom prostoru igrališta Mjesnog odbora Zeleni brijeg
  
c) društvene aktivnosti: 
    - druženje susjeda i stanovnika Mjesnog odbora (uz grickalice, pića i/ili grill)
  
d) spomen na poginule branitelje Miroševečine i Zelenog brijega obilježiti ćemo polaganjem cvijeća i paljenjem svijeća ujutro prije svih aktivnosti u 10h






[bookmark: _GoBack]Završeno u 19:30 sati.
Zapisnik sastavila Sanda Keller


 KLASA: 024-08/24-003/1237
 URBROJ: 251-13-11-5/003-23-2
 U Zagrebu, 12. lipnja 2024.                 

       Predsjednica 
                      Vijeća Mjesnog odbora 
                               Zeleni brijeg

                                                                                                      Jasna Hanić




